নিজস্ব প্রতিবেদন: ডাইনি অপবাদে এক বৃদ্ধ ও তাঁর মেয়েকে বেধড়ক মারধরের অভিযোগ উঠল গ্রামবাসীদের বিরুদ্ধে। ঘটনাটি ঘটেছে তপনের ভারিলা গ্রাম পঞ্চায়েত এলাকার শ্রীবই গ্রামে। গত ২৯ ডিসেম্বর বালুরঘাট হাসপাতালে মৃত্যু হয় চম্পা ওঁরাও নামে এক মহিলার । তাঁর  মৃত্যুর পর  গ্রামের কিছু মাতব্বর নিদান দেন বৃদ্ধ ফাগু ওঁরাও এই ঘটনার জন্য দায়ী। ৩০ তারিখ সকালে তাঁর বাড়িতে চড়াও হয় গ্রামের  কয়েকজন ।  ব্যাপক মারধর করা হয় বৃদ্ধ ও তাঁর মেয়েকে । বস্তায় ভরে প্রাণে মেরে ফেলার চেষ্টা হয়  বলেও অভিযোগ।